Па-першае, выстаўка павінна распаўсюджваць сваю праграму на шырокую гарадскую прастору. Мерапрыемствы павінны ладзіцца на розных пляцоўках. І важна нават не тое, колькі людзей прыйдуць у Адміністрацыйны комплекс, 14 альбо ў іншае месца. Важна іншае – каб кожны цікаўны чытач змог знайсці сваю кнігу, знайсці тое, што яму патрэбна. А дзеля гэтага патрэбна, каб на выстаўку прыйшло як мага болей пісьменнікаў, як мага болей кнігавыдаўцоў. Канечне ж, на выстаўцы не ўдзельнічалі многія і многія беларускія выдаўцы. Канечне ж, па-за ўвагай засталіся сотні кніжных навінак 2018 года. А яшчэ – упэўнены, павандраваўшы па выстаўцы, шмат хто і не знайшоў сваёй кнігі. Не знайшоў той кнігі, пра якую, магчыма, і ведаў, інфармацыю пра якую прачытаў у Інтэрнэт-рэсурсах, у сацыяльных сетках…